ડાહ્યાભાઇ દીનુભાઇ શાહ નામના વેપારીની આ દુકાન રોજ સવારે નવ વાગ્યાની આસપાસ જ ખોલવામાં આવતી હોય છે. તે મુજબ શુક્રવારે સવારે 9 કલાકે રાબેતા મુજબ દુકાન શરૂ થઇ હતી. કર્મચારીઓ પણ દુકાનમાં આવી ગયા હતા. બે ફ્લોરની દુકાનમાં ગ્રાઉન્ડ ફ્લોરમાં દવાનું વેચાણ થાય છે. અને પ્રથમ માળે દવાઓનો સ્ટોક કરવામાં આવે છે. સવારે દુકાનમાં કર્મચારીઓએ કામગીરી શરૂ કરી તેજ સમયે આગે દેખા દેતા કર્મચારીઓ કામ પડતુ મૂકી દુકાનની બહાર નીકળી ગયા હતા. પરિણામે કોઇ જાનહાની થઇ નથી. પરંતુ, આગના આ બનાવ મેડિકલ સ્ટોરની આજુ-બાજુમાં આવેલી દુકાનોના સંચાલકોમાં પણ ગભરાટ ફેલાવી દીધો હતો. જોકે, આગ વધુ પ્રસરે તે પહેલાં ફાયર બ્રિગેડ સ્થળ પર પહોંચી ગયું હતું. અને પાણીમારો ચલાવી આગ કાબુમાં લઇ લીધી હતી.